Foto: Bild Dortmundning «Borussiya» klubi hujumchisi Per-Emerik Obameyang Germaniya chempionatining «Bavariya» ga qarshi kechgan uchrashuvida (1:0) kiritgan golini «otjimaniye» orqali nishonlanganiga izoh berib o‘tdi. «Fransiyalik yaqin do‘stlarimdan biri, repper uchrashuv paytida stadionda o‘tirgandi. U shu mashqqa bag‘ishlab yangi qo‘shiq yozdi. Shu boisdan ham golni unga bag‘ishlashga qaror qildim. To‘g‘risini aytishim kerak, u «Bavariya»ning muxlisi va faqat meni emas Frank Riberining ham do‘sti. Shuning uchun unga uchrashuv tugagach, «Borussiya»ga muxlis bo‘lib qolishini aytgandim, – deya futbolchidan iqtibos keltiradi klub rasmiy sayti.